Tussen-I-Bome Guest Farm is 'n bekoorlike ossewa-oord en venue net 30 minute, of 26 km, buite Montana in Pretoria op die R573 KwaMahlango/Moloto-pad. Ons ligging in die Bobbejaansberge bied 'n unieke venue vir troues, konferensies, funksies of net 'n lekker naweek-wegbreek saam met jou familie of vriende.
Ons bied verskillende verblyf-opsies, van ons ossewakampe vir die avontuurlustiges met slaapplek vir 4 - 6 mense, tot 'n gastehuis met 3 luukse en suite-kamers. Ons akkommodasie is ideaal vir groot groepe, want die gesinseenheid met 11 beddens, een privaat kamer, een semi-privaat kamer en 7 vrystaande beddens in 3 oopplan-areas bie…
Ons bied verskillende verblyf-opsies, van ons ossewakampe vir die avontuurlustiges met slaapplek vir 4 - 6 mense, tot 'n gastehuis met 3 luukse en suite-kamers. Ons akkommodasie is ideaal vir groot groepe, want die gesinseenheid met 11 beddens, een privaat kamer, een semi-privaat kamer en 7 vrystaande beddens in 3 oopplan-areas bied oorgenoeg plek. Daar is ook 'n rustieke bos-lapa met slaapplek vir tot 16 mense en 'n pragtige chalet met slaapplek vir tot 10 mense. Verder het ons 'n regte Bosveld-karavaanpark en -kampeerterrein met water en elektrisiteit by elke staanplek. Gerieflike ablusiegeriewe en opwasgeriewe.
Die Ossewa-tema van ons venue en ons selfsorg-ossewakampe sal 'n nostalgiese gevoel aan jou verblyf by ons verleen. Ons venues, ook in die Ossewa-styl, kan tot 120 mense akkommodeer. Dis ideaal vir troues, konferensies, spanbousessies, jaareindfunksies, verjaarsdae, dooppartye en so meer.
Ons chalet, bos-lapa en gastehuis kan vir kleiner funksies soos hennepartytjies, rampartytjies, ooievaarspartytjies, kombuistee, ens. gebruik word. Daar is 2 WiFi-versenders wat WiFi aan ons gaste beskikbaar stel. Daar is verder TV en DStv-koppelpunte vir ons gaste wat dalk hul eie DStv-dekodeerders wil saambring.
Ons het 2 swembaddens waarvan een, 'n rotspoel, op die hang van 'n koppie gebou is met 'n uitsig-dek vanwaar die sonsondergang aanskou en waardeer kan word. Hier sal jy ook paaie kruis met rooibokke en sebras as jy die staproetes aanpak.